Tuesday, June 25th, 16:57:27
14 June 2019 | Landbou
Ronelle Rademeyer - Landbouleiers van die unies wat kommersiële boere en opkomende kommersiële boere verteenwoordig het Woensdag met mnr. Alpheus !Naruseb, minister van landbou, water en bosbou, oor die verdeling van die beloofde N$573 miljoen se droogtehulp vergader.
Mnr. Ryno van der Merwe, president van die Namibië Landbou-unie (NLU), sê hy en die Namibië Opkomende Kommersiële Boere-unie (Necfu) se president, dr. Ndahafa Nghifindaka, het op 20 Mei aan !Naruseb geskryf en 'n vergadering versoek om antwoorde op ‘n klomp vrae te kry.
Van der Merwe wou nie die fyner besonderhede bespreek van die inligting wat aan hulle verskaf is, aangesien !Naruseb onderneem het om ‘n nuusverklaring daaroor uit te reik.